Inden for telefonien er A. 
K. Erlang kendt af enhver 
verden over. Men inden for 
en lang række andre områ- 
der er han også respekte- 
ret: Af grundforskerne for 
sin grundforskning om- 
kring statistisk ligevægt og 
af de samfundsrelevante 
forskere for de hjælpemid- 
ler, han har skabt til brug 
i dagligdagens arbejde, 
hvor kødannelse og kapaci- 
tetsproblemer i telefon, på 
startbaner, i supermarke- 
der og lagre forekommer. 
Bevares, grundforskerne 
kan synes, at han var lidt 
uordentlig i sin fremstil- 
lingsform - han gjorde ikke 
beviserne færdige. Og 
praktikeren synes nok 
ikke, hans ting er let til- 
gængelige, når man skal gå 
i dybden mellem problem- 
formulering og endelig 
konklusion. Men ingen er 
hæmmet i den kontante 
brug af Erlangs hjælpemid- 
ler. 


En genert pædagog 

Dette er meget kort skit- 
seret et billede af A. K. 
Erlang på 100-årsdagen for 
hans fødsel, den 1. januar 
1978. En person, som for- 
skere og teknikere - og for- 
håbentlig også politikere - 
verden over bøjer sig for i 
respekt for hans indsats. 
Men hvordan var hans vir- 
kelighed? 

I  Erlang-bogen har 
Brockmeyer og Halstrøm 
med støtte fra Erlangs bro- 
der og søster givet et bil- 
lede af hans opvækst og 
livsløb. Han voksede op i et 
fattigt lærerhjem, og blev 
ved studier i hjemmet i Jyl- 
land ført igennem til præli- 
minæreksamen og til stu- 
dentereksamen ved at bo 
hos familie i Hillerød. Da 
han var 23 år fik han sin 
magistergrad i matematik 
med supplerende fag. Han 
havde da i to år - mellem 
14 og 16 år - været assiste- 
rende lærer i sin faders 
skole. 

Hans bibliografer skild- 
rer ham som en fremra- 
gende pædagog, men jeg 
har ladet mig fortælle, at 
han egentlig ikke var glad 
for at undervise - og især 
ikke for at undervise pige- 
klasser som f.eks. på Feh- 
mers Kvindeseminarium. 
Han var genert, og det har 
sikkert været en stor let- 
telse og glæde for ham, da 
telefondirektøren ved Kø- 
benhavns Telefonaktiesel- 
skab, F. Johannsen tilbød 
ham en stilling som leder 
af et nyoprettet laborato- 
rium ved K.T.A.S. 


Kappestrid mellem 
to brødre 

Men hvorfor oprettede 
Telefonselskabet et labora- 
torium? At det var fornuf- 
tigt, kan vi alle se i dag, 
men forklaringen er efter 
alt at dømme yderst enkel. 
Carlsberg havde givet arve- 
lighedsforskeren V. Jo- 
hannsen et laboratorium til 
at udføre sine eksperimen- 
ter i og til i øvrigt at gen- 
nemføre den for brygnin- 
gen ønskelige forskning. 
Og han var broder til tele- 


fondirektøren. Da der efter 
sigende skulle have været 
en vis kappestrid mellem 
de to brødre, syntes tele- 
fondirektør Johannsen, at 
K.T.A.S. - der jo også var 
et stort foretagende - ikke 
skulle stå tilbage for Carls- 
berg. Selskabet måtte altså 
også have et laboratorium. 
Samtidig havde telefondi- 
rektøren selv i 1907 skrevet 
om optaget-meldinger ved 
tilrigning til travle abon- 
nenter. Efter alt at dømme 
har han her støttet sig til 
sin broders i øvrigt forbil- 
ledlige indledning om stati- 
stik i bogen om arvelig- 
hedslære fra 1905, og han 
har sikkert kunnet se den 
store økonomiske række- 
vidde af det, han dér lidt 
ufuldkomment havde givet 
sig i lag med. Altså var han 
interesseret i at få en mate- 
matiker knyttet til K.T.A.S. 
for at få udviklet mere 
præcise hjælpemidler på 
områder som køteori, sand- 
synlighed for spærring, op- 
taget og lignende. Og det 
blev altså A. K. Erlang, der 
hermed blev bragt ind i et 
miljø, der i løbet af en halv 
snes år resulterede i, at han 
skabte de matematiske må- 
lestokke, der blev funda- 
mentet for al dimensione- 
ring inden for telefonien. 


Det barske 
ingeniør-miljø 

Og hvordan var så det 
miljø, der kunne bringe Er- 
lang til at yde det ypper- 
ste? Det er jo ikke nok, at 
man har hovedet. 

K.T.A.S. var præget af, 
at telefondirektør Johann- 
sen samlede på medarbej- 
dere som andre på frimær- 
ker - højt kvalificerede, 
særegne personer, mesten- 
dels fra ingeniørstanden. 
Og her indførte han så A. 
K. Erlang, der kun var 
cand.mag. Ja, jeg skriver 
»kun«, og jeg mener »kun«, 
for sådan var tidsbilledet 
ved århundredskiftet. Det 
gav sig blandt andet udslag 
i, at Erlang blev ansat efter 
kontortjenestens lønnings- 
regulativ og ikke ingeniø- 
rernes. Få år før sin død 
som 5§l-årig avancerede 
han ifølge Nybølle til fuld- 
mægtig, lønmæssigt set. 
Men selv var han lykkelig 
og følte sig meget rig og 
velaflagt. Han fik jo langt 
højere løn end som lærer i 
skolevæsenets gymnasie- 
eller seminarie-afdelinger. 
Og han ydede endog øko- 
nomisk støtte til sin søsters 
hjem for evnesvage piger. 
Søsteren var folkeskolelæ- 
rer. Det er absolut ikke 
tom snak at omtale Erlang 
som en, der følte sig velaf- 
lagt. 

Men der var andre skel 
end de lønmæssige i de 
dage. Som et kuriosum kan 
jeg nævne, at det er fortalt 
mig, at Erlang ikke havde 
adgang til ingeniørernes 
frokoststue, hvorfor han ef- 
ter sigende altid spiste på 
små restauranter i den 
indre by. Det var vel hans 
stille måde at reagere på 
overfor noget, som han 
følte var en vis form for 
hovmod. Gad vide, om in- 


Forskeren, 
bohemen, 
geniet og 
kunstneren 


Om A. K. Erlang, 
en verdenskendt dan- 
sker, der »kun« var 


cand. mag. i et miljø 
af ingeniører omkring 
århundredskiftet 


Af Arne Jensen 

geniørerne cverhovedet 
selv har tænkt over det? 
Jo, det har de nu nok. Der 
er sikkert adskillige af 
dem, der den gang har følt, 
at det var helt naturligt. 


Ingen fast arbejdstid 

Erlang havde ingen fast 
arbejdstid - det havde inge- 
niørerne i øvrigt heller ikke 
- og han overholdt egentlig 
kun een regel: At gå op på 
sit kontor kort før kl. 16 for 
at se, om der skulle ligge 
en besked fra telefondirek- 
tøren. Alt andet kunne 
vente. 

Men hvad var egentlig 
hans arbejde? Havde han 
da ikke noget? Jo, han 
skulle blandt andet sørge 
for at holde styr på de va- 
gabonderende strømme 
mellem kabler og sporvejs- 
skinner og belysningsvæse- 
nets anlæg, og han gik 
rundt i Københavns gader 
med en arbejdsmand, der 
bar en stige og noget appa- 
ratur. Han krøb ned i brøn- 
dene for at gennemføre 
sine målinger og gav anvis- 
ninger på, hvordan proble- 
mer kunne afhjælpes. 

Og så havde han jo sine 
trafikproblemer. Han for- 
dybede sig i sansynligheds- 
regningens teori og udvik- 
lede formler til at dække 
den hverdag, ingeniørerne 
arbejdede i. Han kom sent 
på sin arbejdsplads, men 
gik ofte også sent. Når nat- 
tevagten ud på de små ti- 
mer under sin rundgang så, 
at Erlang var faldet i søvn 
hen over bordet, prikkede 
han ham på skulderen og 
spurgte, om magisteren 
ikke skulle hjem. Og Er- 
lang vågnede med et »For- 
styr mig ikke. Jeg arbejder 
jo«. 


Ingen smålige hensyn 

Egentlig havde Erlang 
vist ikke megen respekt for 
regler i det hele taget. Når 
han fik en ide, skulle der 
gøres noget ved den nu og 
her - og ofte sammen med 
vennen H. C. Nybølle, den 
senere professor i statistik, 
der dengang var ansat i 
Statistisk Departement. 
Nybølle vred sig, for det 
var imod hans reglement at 
gå i arbejdstiden, og søgte 
at få det udskudt til efter 
kontortid. Men det lykke- 
des vist sjældent. Erlang 
forstod ikke den slags peti- 
tesser, og så sad de og di- 
skuterede det problem, Er- 
lang var optaget af. Den 
ene time gik efter den an- 
den, og at Nybølle gerne 
skulle være hjemme til 
madtid af hensyn til sin hu- 
stru, rørte ikke ånder som 
Erlang. Men ved 16-tiden 
skulle han altså lige op på 
kontoret for at se, om der 
lå en besked fra telefondi- 
rektøren. 

Når Nybølle syntes, at 
noget skulle forklares lidt 
grundigere, lidt mere syste- 
matisk og helst med en ge- 
nerel. formel, blev Erlang 
irriteret og kunne udbryde: 
»De, der ikke kan forstå 
det her, kan alligevel ikke 
bruge det«. Han var bo- 
heme på sin facon, geni og 
kunstner, en stille lærd 


mand, optaget af sine med- 
menneskers problemer 
samtidig med, at han skrev 
verdenshistorie. Han holdt 
en enkelt gang en forelæs- 
ningsrække på Polyteknisk 
Læreanstalt om sine teo- 
rier og havde der bemær- 
ket en ung student, Rüb- 
ner (den senere professor). 
Stor var student Rübners 
benovelse og rædsel, da 
hans moder en dag fortalte 
ham om en underlig su- 
spekt person, der havde af- 
leveret et par afhandlinger, 
og det gik op for ham, at 
det var Erlang. Benovelse 
over, at denne store forsker 
havde opsøgt ham. Rædsel 
over den måde, han nær- 
mest var blevet afvist på. 


Opgaver til magisteren 

Erlang havde dyb re- 
spekt og veneration for te- 
lefondirektør Johannsen og 
satte J. L. W. V. Jensen, 
den tekniske chef for 
K.T.A.S. og matematiker af 
verdensnavn, meget højt. J. 
L. W. V. Jensen var selv- 
lært såvel som tekniker 
som matematiker. Han re- 
spekterede nok Erlang for 
hans arbejde og så det nyt- 
tige i det. Men det var dog 
kun anvendt matematik og 
ikke videnskabens moder, 
den rene matematik. Tele- 
fondirektøren havde den 
dybeste respekt for den 
grundvidenskab, hans tek- 
niske chef udøvede, men 
han holdt sig til Erlang, for 
dét, han lavede, kunne bru- 
ges til noget. Det var nød- 
vendigt, når man skulle ba- 
lancere mellem de to krav 
- god service og billig tele- 
fon - og så må det vel tilfø- 
jes, at magister Erlang 
kunne han stille opgaver. 
Det lå ligesom lidt tungere 
med telefoningeniøren på 
det punkt. 


Forskeri i hverdagens 
miljø 

For en generation siden 
var der universitetsmate- 
matikere, der undrede sig 
over, at man skrev en hel 
bog om Erlangs liv og ar- 
bejde, for hans afhandlin- 
ger var jo sjældent gjort 
færdige og overholdt vel 
ikke de vanlige krav til for- 
malia i en afhandling. Men 
de var groet ud af virkelig- 
heden og dybt forankret 
idemæssigt set i grundvi- 
denskaberne. 

I dag undrer man sig 
ikke. I dag kan vi snarere 
undre os over, at der ikke 
er flere erhvervsvirksom- 
heder, der tør spille i det 
lotteri, det er at placere 
forskere i hverdagens ar- 
bejde, hverdagens miljø, og 
give dem frie hænder. De 
kan nok vænne sig til lige 
at smutte op på kontoret 
inden kl. 16 og se, om no- 
gen har spurgt efter dem. 
Der er ikke gevinst hver 
gang, men når der er ge- 
vinst, er den normalt stor. 

I dag skrives Erlangs 
navn - som den internatio- 
nale enhed erlang - med 
lille. m 


Arne Jensen er professor ved 
Instituttet for Matematisk Sta- 
tistik og Operationsanalyse 
på DtH. 

geotekniske forundersøgelser 
for nye industri- og boligområder 


KØBENHAVN: Gribskovvej 2, 2100 Ø, Tlf. (01) 20 42 10. 
AALBORG: Karlskogavej 12, 9100, Tlf. (08) 18 35 00. 
ODENSE: Østre Stationsvej 19, 5000, Tlf. (09) 14 28 10. 


GEODAN 


Nu er livet igen 
blevet lettere 
for Festo-brugere 


Berøringsfri signalgivere på pneumatikcylindre 
8 til 200 mm diam. - 10 til 2000 mm slaglængde 


e Hurtig projektering - ingen beslag til 
signalgiver. 

e Hurtig ændring - kontaktpunkt flyttes på få 
sekunder. 

e Nøjagtig - gentagelsesnøjagtighed + 0,1 mm. 

e Enkel - elkontakt styrer direkte magnetventil. 

e Sikker - ingen udvendige bevægelige dele. 

e Fleksibel - kontaktpunkt kan udtages på hele 
slaglængden. 

e Pladsbesparende - kontaktmål 16x23x34 mm. 


2500 Valby. tlf. (01) 46 53 10 


Festo Pneumatic ApS, Lauravej 14,2500 Valb s 
a p s 4 Fremtidens pneumatik - leveret i dag. 


| Kupon: 
i Jeg kunne tænke mig at leve livet lettere, 
l send mig FESTO's nye Cylinderbrochure. 

